পিলখানায় প্রাপ্ত প্রাচীন স্বর্ণমুদ্রাটি এইচ ই স্ট্যাপলটন গুপ্ত আমলের বলে মত ব্যক্ত করেন। তিনি উল্লেখ করেন, মুদ্রার এক পিঠে রয়েছে ধনুকধারী রাজা। অপর পিঠে রয়েছে রানী বা দেবী। তিনি আরও উল্লেখ করেছেন, মুদ্রাটির ধরন সব অর্থেই নতুন। আহমদ হাসান দানী পিলখানায় প্রাপ্ত স্বর্ণমুদ্রাটিকে অভিহিত করেছেন 'গুপ্ত অনুকৃতি স্বর্ণমুদ্রা' হিসেবে। তিনি মুদ্রাটিকে সপ্তম শতাব্দীর বলে উল্লেখ করেছেন।